Saterdag 11 September
Sondag 12 September
Biddag vir die bediening aan die Jode
08:30 Erediens en Bevestiging van Kerkraadslede
Ignes de Beer
Divan van Staden
Meer oor Ballito Gesinskerk se predikant vir die volgende paar maande: Ds. Gert Vorster
Ek is in Middelburg in die Karoo gebore en het grotendeels in die ou Transvaal grootgeword en skoolgegaan. Na matriek het ek BA-Admissie op die ou RAU gestudeer en toe 4 jaar teologie by die Universiteit van Pretoria. Ek het ook later 'n M-graad in Teologie by UP verwerf.
Ons eerste gemeente was Drie Riviere-Oos in Vereeniging. Na 5 jaar is ons Witbank Moedergemeente toe en na 5 jaar daar, het ek die beroep na Overkruin in die noorde van Pretoria aanvaar. Aan die einde van 2007 het ek uit diens van die gemeente getree, met behoud van my ampsbevoegdheid en het saam met Jana in die besigheidswêreld betrokke geraak. Ons het toe na Ballito verhuis waar ons sedertdien woon.
My belangstellings is musiek, fliek en sport, veral rugby. Ek het as student vir die ou Transvaal se o/20 rugbyspan gespeel en was vir baie jare 'n Bloubul rugbyskeidsregter.
Die Kerkraad en die gemeente is baie dankbaar om so 'n bekwame predikant vir die interim periode in ons diens te hê en baie opgewonde vir die pad vorentoe onder sy leiding.
Die kerk het al baie uitdagings oorleef, maar die afgelope jaar en 'n half gaan kerke gebukkend onder die effek wat Kovid op lidmate het asook die beperkings wat Kovid teweegbring.
Dalende bywoningsgetalle, kollekte en dankoffer bydraes het 'n negatiewe invloed op die werking van die kerk. Minder uitreikaksies na instansies buite die kerk is die gevolg hiervan.
Die kerk wat uit gelowige mense bestaan leef net soos die res van alle ander mense in 'n stukkende wêreld en is ook die slagoffer van die ellende van hierdie wêreld. Maar die verskil is dat gelowiges hul vertroue op God stel en nooit hoop verloor of moed opgee nie.
Ballito Gesinskerk is HOOPVOL vir die toekoms. Die Kerkraad werk hard aan nuwe fondsinsamelingsprojekte en ons is dankbaar vir die inkomste wat die pannekoek en koeksister projek genereer. Tans word daar ook vleis verkoop en gaan daar eersdaags 'n Mini Mark op die been gebring word.
Die 10de dankoffer projek skop ook af in September. Dit is 'n bydrae wat gemaak word bo en behalwe jou maandelikse bydrae. Dit het altyd in Okt afgeskop, vandaar die naam "10de" dankoffer maar omdat die finansiële nood so hoog is gaan dit 'n maand vroeër in werking tree. Lidmate word versoek om indien dit in hulle vermoë is 'n ekstra bydrae tussen September en Februarie (einde van finansiële jaar) te maak. Koevertjies is voor op die tafel beskikbaar of kan ook via eft gemaak word met 10de as verwysing.
Graag wil die Kerkraad ook van die geleentheid gebruik maak om ieder en elk wat so getrou hulle bydrae maak, van harte te bedank. Ons besef dat almal in uitdagende tye leef en waardeer elke bydrae.
Om u bestelling te verseker word van u verwag om 'n vooraf betaling te doen deur zapper of EFT aan Ballito Gesinskerk, (NG Gemeente Noordkus FNB reknr 53731659860 takkode 220129 verwysing: vleis) en bewys na dieselfde nommer deur te stuur.
Die Leesrooster tekste vir die 14de Sondag van Koninkrykstyd: Hooglied 2:8-13, Psalm 45:1-2, 6-9, Jakobus 1:17-27 en Markus 7:1-8, 14-15, 21-23.
Sondag 05 September—Broenei
Bid dat gelowiges in die weermag sout en lig in die gemeenskap sal wees. Bid dat meer van hulle aktief sal bydra tot nasiebou, om sodoende die sultan van Broenei en ander regeringsleiers te kan beïnvloed – net soos God vir Josef gebruik het om die farao van Egipte te beïnvloed.
Maandag 06 September—Indonesië
Bid dat gelowiges ten spyte van vervolging hulle oë gevestig sal hou op die onsienbare en die ewige, en dat hulle hul geloof sal uitleef in dankbaarheid vir God se verlossing. Bid dat hulle Sy Woord wyd sal versprei tussen hulle Moslembure en vriende.
Dinsdag 07 September—Nepal
Bid vir Christene wat as gevolg van antiomskakelingswette geteister word. Vroeër vanjaar is 'n paar Koreaanse sendelinge gedeporteer nadat hulle skuldig bevind is aan sendingwerk. Bid vir moed en wysheid vir gelowiges om aan te hou om hulle geloof te deel.
Woensdag 08 September—Maledive
Bid vir Christen-uitgewekenes vanaf Sri Lanka en Indië wat in die Maledive woon, maar nie Moslems is nie. Bid dat hulle vir Moslems die weg na Jesus Christus sal aanwys – wat vir hulle ware vrede kan gee.
Donderdag 09 September—Sri Lanka
'n Groep mense wat pastoor Jeba* en sy gemeente teenstaan, het 'n houtsaag- en sementblokbesigheid langs sy huis, wat aan die kerkgebou grens, oopgemaak. Die geraas van masjiene eis hulle tol op sy gesin. Bid dat God vir pastoor Jeba en sy gesin krag, vrede en wysheid sal gee om hierdie probleem op te los.
Vrydag 10 September—Suid-Filippyne
Gedurende die pandemie gaan dissipelskapopleiding vir gelowige jongmense voort via aanlynvergaderings. Baie jongmense woon in afgeleë gebiede sonder Internet. Bid dat God sal gee wat nodig is dat die opleiding ook onder hierdie jongmense gedoen kan word.
Saterdag 11 September—Mianmar
Hierdie land ervaar ernstige onrus sedert die staatsgreep vroeër vanjaar. 'n Geopende Deure-vennoot, Lwin*, sȇ: "Baie Christene doen voorbidding vir ons land." Bid saam vir vrede in die land. Bid dat gelowiges in hierdie tyd in die Woord van God gewortel sal wees.